
Ministru kabineta sēdes protokollēmums

Rīkojuma projekts "Par valsts zinātniskā institūta – atvasinātas publiskās personas "Nacionālais botāniskais dārzs" – likvidāciju un Latvijas Nacionālā botāniskā dārza izveidošanu"

· 1. Pieņemt iesniegto rīkojuma projektu.
· 2. Valsts kancelejai sagatavot rīkojuma projektu parakstīšanai.
· 3. Atbalstīt finansējuma pārdali Viedās administrācijas un reģionālās attīstības ministrijas budžeta ietvaros Latvijas Nacionālā botāniskā dārza darbības nodrošināšanai, piemērojot atbilstošus izdevumu klasifikācijas kodus pēc ekonomiskās būtības, ņemot vērā Latvijas Nacionālā botāniskā dārza statusa maiņu. Viedās administrācijas un reģionālās attīstības ministrijai iesniegt Finanšu ministrijā priekšlikumus likumprojekta "Par valsts budžetu 2025. gadam un budžeta ietvaru 2025., 2026. un 2027. gadam" otrajam lasījumam Latvijas Nacionālā botāniskā dārza darbības nodrošināšanai plānotā finansējuma precizēšanai 2025., 2026. un 2027. gadam, norādot finansējuma sadalījumu pa resursu avotiem un izdevumu klasifikācijas kodiem atbilstoši ekonomiskajām kategorijām.
· 4. Viedās administrācijas un reģionālās attīstības ministrija līdz 2025. gada 1. februārim izstrādā un noteiktā kārtībā iesniedz Ministru kabinetā likumprojektu "Grozījumi likumā "Par īpaši aizsargājamām dabas teritorijām"", precizējot valsts zinātniskā institūta – atvasinātas publiskās personas "Nacionālais botāniskais dārzs" – statusu.

